  Майя Бывальцева «Кышкыттэмлыко но ӟечлыко сюресъёс» ӵектосъя 2019-тӥ арын Можгалы 50 миллион манет висъяны быгатозы. Кылем удмуртарняе улосвыллэн тӧроеныз Александр Бречаловен ӵош Можга ёросэ вуылыкуз со сярысь вераз Удмуртиысь транспортъя но сюрес возёсъя министр Алексей Горбачёв, ивортэ удысэтлэн пресс-службаез. Министрлэн кылъёсызъя, толэзь ӵоже администрация общественникъёсын ӵош сюлэмшугъяськытӥсь урамъёстӥ ортчыны но шекъёс сярысь ужкагаз кылдытыны кулэ. Собере лыдмет карлэн сайтаз шараямын луоз – калык соин тодматскыны но аслэсьтыз мылкыдзэ вераны мед быгатоз. Улосвыл кивалтэтлэн 2019-тӥ арлы чакланъёсаз – «Кышкыттэмлыко но ӟечлыко сюресъёс» валтӥсь ӵектос улсын карлы 50 миллион манет висъян. Тодэ вайытом, таяз арын федерал ӵектосъя сюресъёсты тупатъяны коньдон, Ижкар сяна, Камбарка но басьтӥз. Солы торгъёсын шыръям 30 миллион манетэз сётӥзы.  Тегъёс: Авто Можга Удмуртия сюресъёс тупатъянужъёс  